open-index/open-wikipedia-markdown huggingface dataset:
বি-২ স্পিরিট

**বি-২ স্পিরিট** () মার্কিন যুক্তরাষ্ট্রের একটি ভারী বোমারু বিমান, যা *স্টেল্থ বোম্বার* (*Stealth Bomber*) নামেও পরিচিত। এটি তৈরি করেছে নরথ্রপ গ্রামেন। এটি রাডার দ্বারা সহজে শনাক্ত করা যায় না, এবং বড় ধরনের আকাশযুদ্ধের উপযোগী করে এটিকে নির্মাণ করা হয়েছে। এটি প্রচলিত ও নিউক্লীয় উভয় প্রকার বোমা বহন ও বর্ষণ করতে পারে। এই বিমানটির উচ্চ নির্মাণ ও রক্ষণাবেক্ষণ খরচের জন্য এটি মার্কিন কংগ্রেস ও পেন্টাগনে বেশ কিছু বিতর্ক তৈরি করেছে। উচ্চ নির্মাণ ব্যয়ের কারণে ১৯৮০-এর দশকের শেষ ভাগ থেকে ১৯৯০-এর দশকে, মার্কিন কংগ্রেস প্রাক্কালিত ১৩২টি বিমান নির্মাণের সিদ্ধান্ত থেকে সরে এসে মাত্র ২১টি বিমান নির্মাণ করে।

প্রতি বি-২ স্পিরিট বিমানের গড় নির্মাণ ব্যয় ৭৩.৭ কোটি মার্কিন ডলার। এছাড়া প্রতিটি বিমানের রক্ষণাবেক্ষণ ব্যয় গড়ে প্রায় ৯২.৯ কোটি মার্কিন ডলার, যার মধ্যে আছে খুচরো যন্ত্রাংশ, বিভিন্ন প্রয়োজনীয় উপকরণ, রেট্রোফিটিং, এবং সফটওয়্যার সাপোর্ট। এই বিমান নির্মাণ প্রকল্পে প্রতিটি বিমানের ক্ষেত্রে গড়ে মোট ব্যয় হয়েছে প্রায় ২১০ কোটি মার্কিন ডলার (১৯৯৭ সালে ডলারের মূল্যমান অনুযায়ী), এবং এর মধ্যে আছে উন্নয়ন, প্রকৌশল, পরীক্ষণ প্রভৃতি ব্যয়।

বর্তমানে যুক্তরাষ্ট্রের বিমান বাহিনী মোট ২০টি বি-২ স্পিরিট পরিচালনা করছে। যদিও এই বিমানগুলো স্নায়ু যুদ্ধকে সামনে রেখে নির্মাণ করা হয়েছে, কিন্তু পরবর্তীকালে এগুলো ১৯৯৯ সালের কসোভো যুদ্ধে সাইবেরিয়াতে, এবং ইরাক যুদ্ধ ও ২০০১-এর আফগানিস্তান যুদ্ধেও ব্যবহৃত হয়েছে। ২০০৮ সালে উড্ডয়নের মুহুর্তে ক্র্যাশ করে একটি বিমান ধ্বংস হয়ে যায়।

এই বিমানে মোট আরোহীর সংখ্যা দুই, এবং এটি ৮০ ×  জেডিএএম জিপিএস নিয়ন্ত্রিত বোমা, অথবা অত্যন্ত বিমান সুরক্ষিত স্থানে ১৬ ×  বি৮৩ নিউক্লিয়ার বোমা একবারে ফেলতে পারে। বি-২ স্পিরিট-ই একমাত্র বিমান যা দূর আকাশ থেকে স্টেল্‌থ অবস্থানে থেকেও ভূমিতে নির্দিষ্ট লক্ষমাত্রায় বোমা ছুড়তে পারে।

## বিকাশ
### এটিবি প্রকল্প
বি-২ স্পিরিট বোমারু বিমান তৈরির প্রকল্প শুরু হয় ১৯৭৯ সালে কালো প্রকল্প অ্যাডভান্সড টেকনোলজি বোম্বার (এটিবি) নামে। সে সময় স্নায়ুযুদ্ধ ছিলো প্রকট, এবং ১৯৭৯ ও ১৯৮০ সালে রাষ্ট্রপতি নির্বাচন ক্যাম্পেইনে প্রার্থী রনাল্ড রেগান মার্কিন সামরিক বাহিনীর শক্তি ও মর্যাদা বৃদ্ধি করবেন বলে প্রতিশ্রুতি দিয়েছিলেন। ১৯৮০ সালের ২২ আগস্ট কার্টার প্রশাসন মার্কিন যুক্তরাষ্ট্রের প্রতিরক্ষা দপ্তরের আওতায় এটিবি প্রকল্পসহ স্টেল্‌থ বিমানের উন্নয়ন ও বিকাশে কাজ শুরু করে। ২০০৭ সালে এটি প্রকাশ পায় যে, ম্যাসাচুসেট্‌স ইনস্টিটিউট অব টেকনোলজির বিজ্ঞানীগণ ১৯৮০-এর দশকে এই প্রকল্পের সফলতার জন্য চুক্তিভিক্তিক গোপনীয়তার সাথে কাজে অংশ নিয়েছিলেন।

## তথ্যসূত্র

## বহিঃসংযোগ

* B-2 Spirit fact sheet and gallery on U.S. Air Force site 
* B-2 Spirit page on Northrop Grumman site
* B-2 page on NASA Langley site
* B-2 Spirit page at GlobalSecurity.org
* B-2 Bomber page on Center for Defense Information site
* B-2 Spirit Stealth bomber on airforce-technology.com
* B-2 Spirit (Stealth Bomber) page on aircraft-info.net

বিষয়শ্রেণী:সামরিক বিমান
বিষয়শ্রেণী:যুদ্ধ বিমান
বিষয়শ্রেণী:স্টেল্থ বিমান
ক্যালকাটা ইলেকট্রিক সাপ্লাই কর্পোরেশন

**ক্যালকাটা ইলেকট্রিক সাপ্লাই কর্পোরেশন** বা **সিইএসসি** কলকাতার প্রধান বিদ্যুৎ সরবরাহকারী সংস্থা। কলকাতা পৌরসংস্থার অধিভুক্ত এলাকা ছাড়াও পার্শ্ববর্তী হাওড়া, হুগলি, উত্তর চব্বিশ পরগনা ও দক্ষিণ চব্বিশ পরগনার কিয়দংশেও এই সংস্থা বিদ্যুৎ সরবরাহ করে থাকে।

## ইতিহাস
১৮৯৭ সালের ৭ জানুয়ারি কিলবার্ন অ্যান্ড কোং ইন্ডিয়ান ইলেকট্রিক কোম্পানি লিমিটেডের এজেন্ট হিসেবে কলকাতায় বিদ্যুৎ সরবরাহের লাইসেন্স অর্জন করে। এরপরই কোম্পানি নাম পরিবর্তন করে হয় *ক্যালকাটা ইলেকট্রিক সাপ্লাই কর্পোরেশন লিমিটেড*।

১৮৯৯ সালের ১৭ এপ্রিল প্রিন্সেপ ঘাটের কাছে কলকাতার প্রথম পাওয়ার জেনারেটিং স্টেশনটি স্থাপিত হয়। ১৯০২ সালে ক্যালকাটা ট্রামওয়েজ কোম্পানি ঘোড়ায় টানা ট্রামের বদলে ইলেকট্রিক ট্রাম চালু করে। ১৯০৬ সালে আরও তিনটি পাওয়ার জেনারেটিং স্টেশন স্থাপিত হয়। ১৯৩১ সালে হুগলী নদীর তলদেশে সিইএসসি সুড়ঙ্গ তৈরী করা হয়, কলকাতা থেকে হাওড়াতে বিদ্যুৎ পরিবহনের জন্য। ১৯৩৩ সালে ধর্মতলা অঞ্চলের ভিক্টোরিয়া হাউসে কোম্পানির কার্যালয় স্থানান্তরিত হয়। বর্তমানে এটিই কোম্পানির স্থায়ী ঠিকানা।

১৯৭৮ সালে কোম্পানি পুনরায় নাম পরিবর্তন করে হয় **ক্যালকাটা ইলেকট্রিক সাপ্লাই কর্পোরেশন (ইন্ডিয়া) লিমিটেড**। ১৯৭০ এবং ১৯৮০-এর দশক থেকে কলকাতায় নিয়মিত পাওয়ার কাট বা লোডশেডিং শুরু হয়। ১৯৯০ এর দশক থেকে অবস্থার উন্নতি হয়েছে।

১৯৮৭ সালে কোম্পানির নতুন নামকরণ হয় *সিইএসসি লিমিটেড*। **[[রমা প্রসাদ গোয়েঙ্কা গ্রুপ]]** ১৯৮৯ সাল থেকে ক্যালকাট্টা ইলেকট্রিক সাপ্লাই কর্পোরেশন এর মালিকানা স্বত্ত্ব লাভ করে।

## বর্তমান বিদ্যুৎকেন্দ্র
## আরও দেখুন
* পশ্চিমবঙ্গ বিদ্যুৎ উন্নয়ন নিগম লিমিটেড

## তথ্যসূত্র

## বহিঃসংযোগ
* CESC homepage

বিষয়শ্রেণী:ভারতের বিদ্যুৎ সংস্থা
বিষয়শ্রেণী:কলকাতার ইতিহাস
বিষয়শ্রেণী:কলকাতাভিত্তিক সংস্থা
বিষয়শ্রেণী:১৮৯৭-এ ব্রিটিশ ভারতে প্রতিষ্ঠিত
বিষয়শ্রেণী:কলকাতা ভিত্তিক কোম্পানি
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
বিষয়শ্রেণী:১৮৯৭-এ প্রতিষ্ঠিত ভারতীয় কোম্পানি
ডিমু বরগীর

**ডিমু বরগীর** (ইংরেজি উচ্চারণ: /ˌdɪmuː ˈbɔrɡɪr/) একটি নরওয়েজীয় ব্ল্যাক মেটাল ব্যান্ড। এ ব্যান্ডটিকে সবচেয়ে বাণিজ্যিকভাবে সফল ব্ল্যাক মেটাল ব্যান্ড হিসেবে ধরা হয়। ১৯৯৩ সালে এ ব্যান্ডটি প্রতিষ্ঠিত হয়। ডিমু বরগীর মানে হলো অন্ধকার শহরগুলো। এ ব্যান্ডটিকে এ পর্যন্ত ৮টি স্টুডিও অ্যালবাম প্রকাশ করেছে। ২০১০ সালে তাদের ৯ম অ্যালবাম প্রকাশ হবে। কয়েক বছর ধরে ব্যান্ডটিতে অনেক পরিবর্তন এসেছে ; কণ্ঠশিল্পী শাগরাথ এবং রিদম গিটারিস্ট সিলেনোজ হলেন একমাত্র মূল সদস্য যারা এখনও রয়ে গেছেন, লিড গিটারিস্ট গাল্ডারের সাথে। 

## বর্তমান সদস্য

* শাগ্রাথ
* সাইলনোজ
* মুস্তিস
* ভরটেক্স
* গ্ল্যাডার
* হেলহ্যামার
* দারে


## তথ্যসূত্র

## বহিঃসংযোগ
* ডিমু বরগীর ব্যান্ডের ওয়েব সাইট
* ডিমু বরগীর মাইস্পেস

বিষয়শ্রেণী:নরওয়েজীয় ব্যান্ড
বিষয়শ্রেণী:হেভি মেটাল সঙ্গীত দল
বিষয়শ্রেণী:ব্ল্যাক মেটাল ব্যান্ড
বিষয়শ্রেণী:নরওয়ের ব্যান্ড
বিষয়শ্রেণী:১৯৯৩-এ প্রতিষ্ঠিত সঙ্গীত দল
আদিয়ামান প্রদেশ

থাম্ব|তুরস্কের আদিয়ামানে আতাতুর্ক বুলেভার্ড

**আদিয়ামান প্রদেশ** (, ****) তুরস্কের দক্ষিণাঞ্চলের একটি প্রদেশ। ১৯৫৪ সালে  এই প্রদেশটি সৃষ্টি করা হয় এবং এটি আগে মালাতিয়া প্রদেশের একটি অংশ ছিল। আদিয়ামান প্রদেশের আয়তন ৭,৬১৪ বর্গ কিলোমিটার এবং জনসংখ্যা প্রায় ৬৭৭,৫১৮। ১৯৯০ সালে প্রদেশটির জনসংখ্যা ছিল ৫১৩,১৩১। এই প্রদেশের রাজধানী আদিয়ামান।

বহুকাল পূর্বে থেকে এই প্রদেশে জনবসতি স্থাপিত হয়েছিল এবং অনেক সভ্যতা এই অঞ্চলে বসতি স্থাপন করেছিল। একারণে প্রদেশটিতে বেশ কয়েকটি ঐতিহাসিক স্থাপনা রয়েছে যা পর্যটক আকর্ষণ করে। নেমরুদ দায়ি নামে একটি পবিত্র স্থান এখানে রয়েছে এবং এটিই এ অঞ্চলের সবচেয়ে উল্লেখযোগ্য পর্যটন আকর্ষণ। আতাতুর্ক জলাধারের একটি বৃহৎ অংশ এই প্রেদেশ উপস্থিত। সেচ ও কৃষিখাতে বিপুল বিনিয়োগের ফলে এই অঞ্চলের কৃষি উৎপাদন ব্যাপক বৃদ্ধি পেয়েছে। তবে অর্থনৈতিকভাবে আদিয়ামান প্রদেশ তুরস্কের অন্যতম পশ্চাৎপদ প্রদেশ।

## জেলা
আদিয়ামান প্রদেশ ৯টি জেলায় বিভক্ত:
* আদিয়ামান (প্রাদেশিক রাজধানী)
* বেসনি
* চেলিখান
* গেরগের
* গোলবাসি
* কাহতা
* সামসাত
* সিনজিক
* তুত

## তথ্যসূত্র

## বহিঃসংযোগ
* আদিয়ামান প্রদেশের সরকারি ওয়েবসাইট

বিষয়শ্রেণী:তুরস্কের প্রদেশ
বিষয়শ্রেণী:তুর্কি কুর্দিস্তান
হেয়ার কন্ডিশনার

থাম্ব|বিভিন্ন ধরনের হেয়ার কন্ডিশনার
**হেয়ার কন্ডিশনার** হলো চুলের প্রসাধনীবিশেষ। যা চুল আচড়ানো ও চুলের স্টাইল করার সময় চুলকে নমনীয় হতে সাহায্য করে। শ্যাম্পু করার পর চুলে যে রুক্ষতার সৃষ্টি হয়, কন্ডিশনার তা কাটিয়ে চুলকে আরো নরম করে।

## আরও দেখুন
* শ্যাম্পু

## তথ্যসূত্র

## বহিঃসংযোগ
* How Hair Conditioner Works, h2g2

বিষয়শ্রেণী:প্রসাধনী
বিষয়শ্রেণী:সাজগোজ
বিষয়শ্রেণী:চুলের যত্নের পণ্য
কার্শফের বর্তনীর সমীকরণসমূহ

**কার্শফ এর বর্তনীর সমীকরণসমূহে** দুইটি সমীকরণ বর্ণনা করে, একটি চার্জ সংরক্ষণ এবং অপরটি শক্তি বৈদ্যুতিক বর্তনীতে। ১৮৪৫ সালে জার্মান পদার্থবিজ্ঞানী গুস্টাফ কার্শফের জটিল বর্তনীর রোধ, বিদ্যুৎ প্রবাহ ইত্যাদি নির্ণয়ের জন্য এই দুইটি সূত্র প্রতিপাদন করেন। সূত্র দুইটি তড়িৎ প্রবাহ এবং তড়িৎ বিভব পার্থক্যের সাথে সম্পৃক্ত।

তড়িৎ ও ইলেকট্রনিক প্রকৌশলে একে অধিক মাত্রায় ব্যবহার করা হয়। এদেরকে কার্শফ এর নিয়ম বা সাধারণভাবে কার্শফের সূত্রও বলা হয়ে থাকে।

## কার্শফের তড়িৎপ্রবাহ সূত্র
thumb|''i''<sub>1</sub> + ''i''<sub>2</sub> = ''i''<sub>3</sub> + ''i''<sub>4</sub> +''i''<sub>5</sub>
*তড়িৎ বর্তনীর কোন সংযোগ বিন্দুতে মিলিত প্রবাহমাত্রাগুলোর বীজগাণিতিক যোগফল শুন্য হয়।*

কোন একটি জাংশন থেকে তড়িৎ বের হলে ঋণাত্মক এবং প্রবেশ করলে ধনাত্মক রাশি হিসেবে ধরে নেয়া হয়। সূত্রটিকে নিম্নোক্তভাবে উপস্থাপন করা যায়
:\sum_{k=1}^n {I}_k = 0
:এখানে **n** হচ্ছে জাংশনের দিকে প্রবশেকৃত বা জাংশন হতে বাইরের দিকে প্রবাহিত মোট শাখার সংখ্যা।
 চার্জ সংরক্ষণের উপর ভিত্তি করে যেখানে চার্জ (কুলম্ব এ পরিমাপ করা হয়) বর্তমানের (অ্যাম্পিয়ারে) এবং সময় (সেকেন্ডে) হয়। যদি কোনও অঞ্চলে মোট চার্জ একই থাকে, তবে বর্তমান নিয়মে অঞ্চলটি তার চার্জ ধ্রুবক রাখবে। এর অর্থ হলো বর্তমান আইন তারের এবং উপাদানগুলিতে নেট চার্জ ধ্রুবক হওয়ার উপর নির্ভর করে।

## কার্শফের বিভব সূত্র

*কোন বদ্ধ লুপের মধ্যে থাকা রোধ ও সংশ্লিষ্ট তড়িৎ প্রবাহের গুণফলের বীজগাণিতিক সমষ্টি ওই লুপের মধ্যে থাকা তড়িৎ উৎস গুলির তড়িৎচালক বলের বীজগাণিতিক সমষ্টির সমান।*
∆V = 0

## উদাহরণ

ধরি একটি বর্তনীতে তিনটি রোধ ও দুটি তড়িৎকোশ যুক্ত আছে।

প্রথম সূত্রানুসারে, 
 i_1 - i_2 - i_3 = 0
বদ্ধ বর্তনী  এ, 
-R_2 i_2 + \mathcal{E}_1 - R_1 i_1 = 0
বদ্ধ বর্তনী  এ,
-R_3 i_3 - \mathcal{E}_2 - \mathcal{E}_1 + R_2 i_2 = 0

এই তিনটি সমীকরণ থেকে পাওয়া যায়,
\begin{cases}
  i_1 + (- i_2) + (- i_3) & = 0 \\
R_1 i_1 + R_2 i_2 + 0 i_3 & = \mathcal{E}_1 \\
0 i_1 + R_2 i_2 - R_3 i_3 & = \mathcal{E}_1 + \mathcal{E}_2
\end{cases}

যদি,
\begin{align}
  R_1 &= 100\Omega, & R_2 &= 200\Omega, & R_3 &= 300\Omega, \\
 \mathcal{E}_1 &= 3\text{V}, & \mathcal{E}_2 &= 4\text{V}
\end{align}

তবে, 
\begin{cases}
i_1 =  \frac{1}{1100}\text{A} \\[6pt]
i_2 =  \frac{4}{275}\text{A} \\[6pt]
i_3 = -\frac{3}{220}\text{A}
\end{cases}

 এর মান ঋণাত্মক মানে, যে অভিমুখ ধরা হয়েছে, তার উল্টো অভিমুখে তড়িৎ প্রবাহিত হচ্ছে।
## আরও দেখুন
* কার্শফের সূত্রসমূহ
* শক্তির নিত্যতা
* গাউসের সূত্র

## তথ্যসূত্র

## বহিঃসংযোগ
* Core Unit III: Electricity, C. Electric Circuits
* MIT video lecture on the KVL and KCL methods
* ''Divider Circuits and Kirchhoff's Laws'' chapter from ''Lessons In Electric Circuits Vol 1 DC'' free ebook and ''Lessons In Electric Circuits'' series

বিষয়শ্রেণী:বর্তনী উপপাদ্য
বিষয়শ্রেণী:তড়িৎ প্রকৌশল
বিষয়শ্রেণী:ইলেকট্রনিক বর্তনী
বিষয়শ্রেণী:ব্যক্তির নামানুসারে নামাঙ্কিত পদার্থবিজ্ঞানের সূত্র
খেমেদ

**খেমেদ** () টিনটিন কমিক্সের একটি কল্পিত দেশ। এটি মধ্য প্রাচ্যএর প্রজাতন্ত্রী দেশ। এটিকে সৌদী আরব আদলে দেখানো হয়েছে। এই দেশে আমীর বিন কলিশ এযাবকে সামরিক অভ্যুত্থানে ক্ষমতাচ্যুত করেন বাব এল আহর। আমীর বিন কলিশ এযাবএর সাথে টিনটিনএর ভালো বন্ধুত্ব। পরে ক্ষমতা ফিরে পান আমীর বিন কলিশ এযাব।

## তথ্যসূত্র

## বহিঃসংযোগ
* "Black Gold: The four versions" on Tintinologist.org

বিষয়শ্রেণী:টিনটিন
বিষয়শ্রেণী:টিনটিনের অবস্থান
বিষয়শ্রেণী:কাল্পনিক এশীয় দেশ
আফিয়নকারাহিসার প্রদেশ

**আফিয়নকারাহিসার প্রদেশ** তুরস্কের পশ্চিমাঞ্চলের একটি প্রদেশ। একে অনেক সময় **আফিয়ন** বলা হয়। এর উত্তর-পশ্চিমে কুতাহিয়া, পশ্চিমে উশাক, দক্ষিণ-পশ্চিমে দেনিযলি, দক্ষিণ-পূর্বে ইস্পার্টা এবং উত্তরে এসকিশেহির প্রদেশ অবস্থিত। এই প্রদেশের প্রাদেশিক রাজধানী আফিয়নকারাহিসার। প্রদেশটির আয়তন ১৪.২৩০ বর্গকিলোমিটার এবং জনসংখ্যা প্রায় ৬,৯৭,৫৫৯ (২০১০ অণুমিত)।
## জেলা
আফিয়নকারাহিসার প্রদেশ ১৮ টি জেলায় বিভক্ত। এগুলো হলঃ
* আফিয়নকারাহিসার (প্রাদেশিক রাজধানী)
* বাসমাকজি
* বায়াত
* বোলভাদিন
* চেয়
* চোবানলার
* দাযকিরি
* দিনার
* এমিরদা
* এভজিলার
* হোজালার
* ইহসানিয়ে
* ইসজেহিসার
* কিযিলোরেন
* সানদিকলি
* সিনানপাশা
* সুলতানদায়ি
* শুহুত

## গ্যালারি

Image:AfyonBurgberg.jpg|আফিয়নকারাহিসার প্রাসাদ পর্বত
Image:AyazinGräber.jpg|আয়াযিন গ্রামে পাথরের সমাধি
Image:Afyon-Kocatepe'den Görünüm.jpg|কোজাতেপে পর্বত থেকে গ্রামাঞ্চলের দৃশ্য


## তথ্যসূত্র

## বহিঃসংযোগ

* আফিয়নকারাহিসার প্রদেশের সরকারের ওয়েবসাইট 
* আফিয়নকারাহিসার পৌরসভার প্রাতিষ্ঠানিক ওয়েবসাইট  
* আফিয়নকারাহিসার প্রদেশের চিত্র 

বিষয়শ্রেণী:তুরস্কের প্রদেশ
দি ইন্ডিয়ান এক্সপ্রেস

***দ‌্য ইন্ডিয়ান এক্সপ্রেস*** ভারতের একটি দৈনিক ইংরেজি সংবাদপত্র। ১৯৩১ সালে চেন্নাইয়ের পি. বরদারাজুলু নাইডু এই সংবাদপত্রটি প্রথম প্রকাশ করেন। ১৯৯১ সাল পর্যন্ত এই সংবাদপত্রের মালিক ছিলেন রামনাথ গোয়েঙ্কা। ১৯৯১ সালের রামনাথ গোয়েঙ্কার মৃত্যুর পর ১৯৯৯ সালে গোয়েঙ্কাদের পারিবারিক বিবাদের ফলে এই পত্রিকার মালিকানা দ্বিধাবিভক্ত হয়ে যায়। গোষ্ঠীর একটি অংশ দক্ষিণ ভারত থেকে *[[দ্য নিউ ইন্ডিয়ান এক্সপ্রেস]]* চালু করেন; অন্যদিকে উত্তর ভারতের সংস্করণটি মুম্বই থেকে প্রকাশিত হতে শুরু করে। এই সংস্করণটির নাম হয় *"দ‌্য ইন্ডিয়ান এক্সপ্রেস*"। ভারতের প্রত্যেকটি প্রধান শহর থেকে এই পত্রিকার সংস্করণ প্রকাশিত হয়। বর্তমানে এটি ভারতের একটি গুরুত্বপূর্ণ তথা সারা বিশ্বে প্রচারিত সংবাদপত্র।

*দ‌্য ইন্ডিয়ান এক্সপ্রেস* পত্রিকাটির মালিক ইন্ডিয়ান এক্সপ্রেস গোষ্ঠী। এই গোষ্ঠীর চেয়ারম্যান তথা ম্যানেজিং ডিরেক্টর হলেন বিবেক গোয়েঙ্কা। গোষ্ঠীর অন্য একটি উল্লেখযোগ্য সংবাদপত্র হল *[[দ্য ফাইনানসিয়াল এক্সপ্রেস]]* যেটি মূলত ভারতের অর্থনীতি ও শেয়ারবাজার কেন্দ্রিক সংবাদপত্র। অন্যান্য প্রকাশনার মধ্যে *[[স্ক্রিন (পত্রিকা)|স্ক্রিন]]* নামে একটি সাপ্তাহিক বিনোদনমূলক পত্রিকা, মারাঠি দৈনিক *[[লোকসত্তা (সংবাদপত্র)|লোকসত্তা]]* ও হিন্দি দৈনিক *[[জনসত্তা]]* উল্লেখযোগ্য।

*দ‌্য ইন্ডিয়ান এক্সপ্রেস* পত্রিকার আটটি সংস্করণ প্রকাশিত হয় – দিল্লি, মুম্বই, পুনে, কলকাতা, লুধিয়ানা, চণ্ডীগড়, লখনউ ও আহমদাবাদ।

## তথ্যসূত্র

## বহিঃসংযোগ
* The Express Group
* The Indian Express website
* The Financial Express website
* Business Publications Division website
* USA Express website
* Jammu and Kashmir News by Kashmir-live A subdivision of Indian Express
* Inkdrop.net
* Dmoz.com
* Budget of India

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:কলকাতার সংবাদপত্র
বিষয়শ্রেণী:দিল্লির সংবাদপত্র
বিষয়শ্রেণী:মুম্বইয়ের সংবাদপত্র
বিষয়শ্রেণী:১৯৩১-এ ভারতে প্রতিষ্ঠিত
বিষয়শ্রেণী:ভারতের জাতীয় সংবাদপত্র
ভোডাফোন ইন্ডিয়া

**ভোডাফোন ইন্ডিয়া** ছিল ভারতের একটি মোবাইল অপারেটর। ২৩টি টেলিকম বৃত্তে পরিষেবা দানকারী এই সংস্থার প্রধান কার্যালয় মুম্বই শহরে অবস্থিত ছিল। ভোডাফোন এসারের মালিক ভোডাফোন গোষ্ঠী (৬৭%) ও এসার গোষ্ঠী (৩৩%)। রাজস্বের বিচারের ভারতী এয়ারটেলের পর ভারতে এই সংস্থার স্থান দ্বিতীয় এবং গ্রাহক সংখ্যার বিচারে তৃতীয়। ২০০৯ সালের ৩১ জুনের হিসেব অনুযায়ী, ভোডাফোন ইন্ডিয়ার গ্রাহক বাজার শেয়ার ১৮.৮% ও রাজস্ব বাজার শেয়ার ২০.৭%।

২০০৭ সালের ১১ ফেব্রুয়ারি রিলায়েন্স কমিউনিকেশন ও হিন্দুজা গোষ্ঠীকে পিছনে ফেলে ভোডাফোন ১১.১ বিলিয়ন মার্কিন ডলারের বিনিময়ে হাচিনসন-এসারে লি কা সিঙের ৬৭% কর্তৃত্বভাগ কিনে নেয়। এসার গোষ্ঠীর হাতে রয়ে যায় মাত্র ৩৩% ভাগ। সমগ্র কোম্পানিটির মূল্য ছিল ১৮.৮ বিলিয়ন মার্কিন ডলার। ২০০৮ সালের ৮ মে হস্তান্তর সমাপ্ত হয়। সংস্থার পোষাকি নাম ভোদাফোন এসার হলেও দেশে এই সংস্থাটি **ভোডাফোন** নামেই পরিচিতি অর্জন করেছে। এই সংস্থা সারা ভারতে প্রিপেড ও পোস্টপেড জিএসএম সেলুলার ফোন কভারেজ প্রদান করত।

## আরও দেখুন
* ভোডাফোন

## তথ্যসূত্র

বিষয়শ্রেণী:মুম্বই ভিত্তিক কোম্পানি
বিষয়শ্রেণী:ভারতের টেলিযোগাযোগ কোম্পানি
বিষয়শ্রেণী:ভোডাফোন
বিষয়শ্রেণী:ভারতের মোবাইল ফোন কোম্পানি
বিষয়শ্রেণী:ভারতের কোম্পানি
বিষয়শ্রেণী:১৯৯৪-এ প্রতিষ্ঠিত ভারতীয় কোম্পানি
কুগার

**কুগার** (*Puma concolor*) হল বিড়াল জাতীয় একটি বড় হিংস্র প্রাণী। **পাহাড়ি সিংহ**, **পুমা**, প্যান্থার, পাহাড়ি বিড়াল বা ক্যাটামাউন্ট প্রভৃতি নামেও এটি পরিচিত । উত্তর ও  দক্ষিণ আমেরিকাতে এর আবাসস্থল। কানাডার ইয়ুকোন প্রভিন্স থেকে শুরু করে দক্ষিণ আমেরিকার দক্ষিণ আন্দিজ পর্বতমালা পর্যন্ত এর বিস্তৃতী, যা পশ্চিম গোলার্ধের বড় আকারের যেকোন ভূ-চর বন্য প্রানীর মধ্যে সবচেয়ে বিস্তৃত বিচরণ এলাকা। কুগার সবধরনের পরিবেশে খাপ খাইয়ে নিতে সক্ষম একটি প্রজাতি, ফলে আমেরিকার বেশির ভাগ অঞ্চলেই এটির দেখা মেলে। জাগুয়ারের পর এটি নতুন পৃথিবীর দ্বিতীয় বৃহত্তম বিড়াল।

## আকার
বাঘের চেয়ে ছোট।

## খাদ্য
বিভিন্ন ধরনের নিরামিষভোজী প্রাণী।

## পারিবারিক জীবন
এরা একা থাকতেই ভালবাসে।
## পুম্পার্ড
পুমা ও চিতাবাঘের মিলিত অপত্য।

## চিত্রশালা

MountainLion.jpg
Mountain lion kittens.jpg
Captive cougar at the Cincinnati Zoo, Nov. 2013.jpg
Cougar closeup.jpg
Cougar sitting.jpg
Puma concolor coryi.jpg

## তথ্যসূত্র

## আরো পড়ুন
* 
* 
* 

## বহিঃসংযোগ

* Video, Pictures and Information on Mountain Lions
* A Definitive Resource About Cougars Comprehensive, non-profit site with extensive information about cougars, from how to live safely in cougar country, to science abstracts, hunting regulations, state-by-state cougar management/policy info, and rare photos and videos of wild cougars.
* Description of a Cougar attack
* Cougar Facts and Photos – NatureMapping Program
* Cougar Tracks: How to identify cougar tracks in the wild
* The sound of a cougar screaming 

বিষয়শ্রেণী:উত্তর আমেরিকার প্রাণিকুল
বিষয়শ্রেণী:দক্ষিণ আমেরিকার প্রাণিকুল
বিষয়শ্রেণী:বিড়াল
বিষয়শ্রেণী:১৭৭১-এ বর্ণিত স্তন্যপায়ী
বিষয়শ্রেণী:শীর্ষ খাদ্যশিকারী প্রাণী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
ডোডো

**ডোডো** (*Raphus cucullatus*) একপ্রজাতির বিলুপ্ত উড্ডয়ন অক্ষম পাখি। পাখিটি ছিল মাদাগাস্কারের পূর্বে ভারত মহাসাগরে অবস্থিত মরিশাস দ্বীপে স্থানিক প্রজাতি। জিনগতভাবে আরেক বিলুপ্ত প্রজাতি রড্রিগেজ সলিটেয়ার এর নিকটতম আত্মীয়। এ দুই প্রজাতি নিয়ে কলুম্বিডি গোত্রের অন্তর্গত র‍্যাফিনি উপগোত্রটি গঠিত। বর্তমানে জীবিত প্রজাতিগুলোর মধ্যে নিকোবর কবুতর ডোডোর নিকটতম আত্মীয়। একসময় ধারণা ছিল রেউনিওঁ দ্বীপে একটি সাদা ডোডো বাস করে। দুঃখজনক হলেও সত্য, ধারণাটি ভুল।

## চরিত্র
এই পাখি উড়তে পারতো না। ভালো সাতার কাটতে পারতো। এই পাখির মাংস ছিল সুস্বাদু। তবে কারও কারও মতে এ পাখি খেতে খুব একটা সুস্বাদু ছিল না। https://www.google.com/search?q=%E0%A6%A1%E0%A7%8B%E0%A6%A1%E0%A7%8B+%E0%A6%95%E0%A6%BF+%E0%A6%B8%E0%A7%81%E0%A6%B8%E0%A7%8D%E0%A6%AC%E0%A6%BE%E0%A6%A6%E0%A7%81+%E0%A6%9B%E0%A6%BF%E0%A6%B2

## আকার
এই পাখি মুরগীর চেয়ে সামান্য বড় ছিল।

## চিত্রশালা

File:Dodo head and leg.jpg
File:Gelderland1601-1603 Mauritius de Nassauw 1601.jpg
File:Kennethrijsdijk.ogg

## তথ্যসূত্র

বিষয়শ্রেণী:Raphus
বিষয়শ্রেণী:বিলুপ্ত পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:মরিশাসের পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
তাসমানিয়ার নেকড়ে

**তাসমানিয়ার নেকড়ে** অস্ট্রেলিয়া তাসমানিয়া দ্বীপে পাওয়া যেত। এই প্রাণীর নাম ছিল থাইলাসিন। একে নেকড়ে বাঘ নামেও ডাকা হত।এই প্রাণীকে 
পশু পালনের আতঙ্ক মানা হত।
## আকার
বড় আকারের কুকুরের মত। এর পেছনে সরু ডোরাকাটা লেজ ছিল। গায়ের রং ছিল বাদামি।
## বৈশিষ্ট্য
এটি সবচেয়ে বড় মারসুপিয়াল ছিল।
## পুন্দর্শ্ন
বিলুপ্ত হওয়ার ঘোষণা দেওয়ার পরেও একে দেখা গেছে বলে জানা যায়।

## তথ্যসূত্র

## বহিঃসংযোগ
* Prehistoric range of the Thylacinidae 
* Australian Thylacine
* Various Links

বিষয়শ্রেণী:বিলুপ্ত প্রাণী
বিষয়শ্রেণী:স্তন্যপায়ী প্রাণী
বিষয়শ্রেণী:ওশেনিয়ার প্রাণিকুল
জাতীয় প্রাণীর তালিকা

**জাতীয় প্রাণী** হল সরকার দ্বারা জাতীয় প্রতীক হিসাবে ঘোষিত পশু।
নিচে একটি তালিকা দেওয়া হল।

## তথ্যসূত্র

প্রাণী
অসমীয়া জাতি

থাম্ব|শিঙা হাতে অসমের বিহু নর্তক
থাম্ব|অসমের বিহু নর্তকী
ভারতের অসম অসমীয়া জনগণ হ'ল একটি সামাজিক-জাতিগত পরিচয় যা বিভিন্ন সময়ত জাতীয়তাবাদী বা অণু-জাতীয়তাবাদী হিসাবে বর্ণনা করা হয়। এই গোষ্ঠীটি প্রায়শই অসমীয়া ভাষার সাথে যুক্ত হয় যদিও এই শব্দটির ব্যবহার ভাষার নামের আগে রয়েছে। "অসমীয়া" শব্দটি ব্যবহারের আগে এটি অসমের জনগণের কাছেও প্রত্নতাত্ত্বিকভাবে ব্যবহৃত হয়েছিল। তারা অস্ট্রোসিয়েটিক, তিব্বতো-বর্মণ, ইন্দো-আর্য এবং তাই জনগোষ্ঠীর বহু শতাব্দী ধরে থাকার পরে গঠিত একটি শারীরিকভাবে বিবিধ গ্রুপ।

সরকারের সংজ্ঞা অনুযায়ী, **অসমীয়া জাতি** বলতে বোঝায় বহুজাতিক, বহুভাষিক ও বহুধর্মাবলম্বী অসমের অধিবাসীবৃন্দকে। একই সঙ্গে ব্রহ্মপুত্র উপত্যকার অসমীয়া-ভাষী জাতি বলে অভিহিত করা হয়। অতীতে "অসমীয়া জাতি" কথাটির সংজ্ঞা ছিল সতত পরিবর্তনশীল।

১৮২৬ সালের পূর্বে বর্তমান অসম রাজ্যের পূর্বাঞ্চল অহোম রাজ্য নামে পরিচিত ছিল। এই রাজ্যের অধিবাসীদেরই "অসমীয়া" বলা হত। অহোম রাজাদের অধীনে তাদের ও তাদের মিত্র সেনাবাহিনীর যোদ্ধাদেরও "অসমীয়া" বলা হত। অহোম রাজ্যের সঙ্গে "অসমীয়া" কথাটির প্রয়োগ তাই রাজনৈতিক বিষয়ভুক্ত; এর কোনো সাংস্কৃতিক বা জাতিগত স্বাতন্ত্র্য্য ছিল না।

অসমের ঔপনিবেশিক (১৮২৬–১৯৪৭) ও উত্তর-ঔপনিবেশিক ইতিহাসে অসমীয়া জাতিসংজ্ঞার পরিবর্তনশীলতা অসমের রাজনীতিতে গভীর প্রভাব বিস্তার করে। অতীতে ভাষাতাত্ত্বিক, সাংস্কৃতিক বা জাতীয়তার ভিত্তিতে "অসমীয়া জাতি"র যে সংজ্ঞা নিরুপণের প্রচেষ্টা চালানো হয়েছিল, তাও ব্যর্থ হয়।

১৯৮৫ সালে অসম আন্দোলন ও ভারত সরকারের মধ্যে যে অসম চুক্তি স্বাওক্ষরিত হয়, তার ৬ নং ধারাটির প্রয়োগের প্রধান বাধাও ছিল এই জাতিসংজ্ঞার অভাব। ২০০৭ সালের মার্চ মাসে অসম সরকার "অসমীয়া জাতি" কথাটির সংজ্ঞা নিরুপণের জন্য একটি মন্ত্রিপরিষদীয় কমিটি গঠন করে। ২০০০ সালের ১০ এপ্রিল আসু কালপঞ্জিগত সীমারেখার ভিত্তিতে এই মর্মে "অসমীয়া জাতি"র সংজ্ঞা ঘোষণা করা হয় যে: "১৯৫১ সালে জাতীয় নাগরিক পঞ্জিতে যেসকল ব্যক্তির নাম নথিভুক্ত হয়েছিল, তাঁদের সকলের ও তাঁদের সন্তানসন্ততিদের অসমীয়া জাতি বলে অভিহিত করা হবে।"

## আরও দেখুন
* অসমীয়া ভাষা
* ন অসমীয়া

## তথ্যসূত্র

বিষয়শ্রেণী:আসাম
বিষয়শ্রেণী:ইন্দো-মঙ্গোলয়েড
বিষয়শ্রেণী:ইন্দো-আর্য জাতিগোষ্ঠী
বিষয়শ্রেণী:দক্ষিণ এশীয় জনগোষ্ঠী
বিষয়শ্রেণী:অসমীয়া ব্যক্তি
বিষয়শ্রেণী:ভারতের জাতিগোষ্ঠী
কাসিমির ফুনক

**কাসিমির ফাঙ্ক** (ইংরেজি: Casimir Funk) (২৩শে ফেব্রুয়ারি, ১৮৮৪ - ১৯ নভেম্বর, ১৯৬৭ ) পোল্যান্ড জন্ম নেন। তিনি ভিটামিন আবিষ্কারের জন্য বিখ্যাত।

## গবেষণা
তিনি বেরি বেরি রোগের উপর গবেষ্ণা করার সময় খাদ্যে পুষ্টি দ্রব্যের অভাবের ব্যাপারে বক্তব্য রাখেন। এই ভাবেই আবিষ্কার হয় ভিটামিন। প্রথমে এর নাম ছিল Vita Amine.

## তথ্যসূত্র

## বহিঃসংযোগ

* Biography
* Informacje po polsku
* Biography at faqs.org/nutrition Internet FAQ Archives
* Review of Harow's biography at pubmedcentral , pdf
* Biography at FAQs , nutrition accessed Dec 2006.

বিষয়শ্রেণী:১৮৮৪ -এ জন্ম
বিষয়শ্রেণী:১৯৬৭ -এ মৃত্যু
বিষয়শ্রেণী:১৮৮৪-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:মার্কিন প্রাণরসায়নবিদ
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি রসায়নবিদ
বিষয়শ্রেণী:ওয়ারশের ব্যক্তি
বিষয়শ্রেণী:পোলীয় রসায়নবিদ
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
হান সাম্রাজ্য

**হান সাম্রাজ্য** (; খ়ান্; হন্) হচ্ছে চিন সাম্রাজ্যের (খ্ৰীঃপূঃ ২২১&ndash;২০৭) পর চীনের ইতিহাসের দ্বিতীয় সামন্ততান্ত্রিক সাম্রাজ্য। চিন সাম্রাজ্যের পরে হানরা প্রায় ৪০০ বছর রাজত্ব করে। এই রাজ্য পরে তিন রাজ্যে (২২০–২৮০ খ্রীঃ) ভেঙ্গে যায়। পূর্ব চীনের সমভুমিতে হানরা রাজত্ব করত। চারশ বছরের এই হান শাসনকাল সময়কে চীনের ইতিহাসে *চীনের স্বর্ণযুগ* বলা হয়। ঐসময় থেকে বৰ্তমান চীনের অধিকাংশ লোক নিজেদের *হান জাতি* বলে পরিচয় দেয় এবং চীনা লিপিকে হান অক্ষর বলে থাকে। এই সাম্রাজ্যের প্ৰতিষ্ঠাতা ছিলেন বিদ্ৰোহী নেতা লিউ বাং। মৃত্যুর পর তিনি হান সম্ৰাট গাউজু হিসেবে পরিচিতি লাভ করেন। মাঝখানে কিছু বছর জিন সাম্রাজ্যের (৯-২৩ সন) আধিপত্য চলছিল যদিও হান সাম্রাজ্য পুনরায় ক্ষমতা দখল করে নেয়। জিন সাম্রাজ্যের কারণে হান সাম্ৰাজ্যকে দুটি ভাগে বিভক্ত করা হয়েছে- *পূর্বাঞ্চলীয় হান* বা *আদি হান* (২০৬ খ্ৰীঃপূঃ&ndash;৯ সন) এবং *পশ্চিমাঞ্চলিয় হান* বা *পরবৰ্তী হান* (২৫-২২০ চন)।

## ইতিহাস
চীনের প্রথম সামন্ততান্ত্রিক সাম্রাজ্য চীন সাম্রাজ্য (খ্রিস্টপূর্ব ২২১ - ২০৬ অব্দ) যুদ্ধরত রাজ্য কালের সাত যুদ্ধরত রাজ্য বিজয় করে চীনকে একত্রিত করে। কিন্তু প্রথম সম্রাট চিন শি হুয়াংয়ের মৃত্যুর চার বছরের মধ্যে এই সাম্রাজ্য বিদ্রোহের সম্মুখীন হয়ে বিলুপ্ত হয়। দুই প্রধান বিদ্রোহী চু রাজ্যের নেতা সিয়াং ইয়ু এবং হাংঝংয়ের নেতা লিউ বাং নিজেদের মধ্যে লড়াইয়ে লিপ্ত হয় কে চীনে অধিপত্য বিস্তার করবে। ফলে ১৮ রাজ্যে ফাটল ধরে এবং কেউ সিয়াং ইয়ু ও কেউ লিউ বাংকে সমর্থন প্রদান করে। যদিও সিয়াং ইয়ু নিজেকে যোগ্য নেতা হিসেবে প্রমাণ করে, কিন্তু লিউ বাং তাকে খ্রিস্টপূর্ব ২০২ অব্দে বর্তমান আনহুইয়ে গাইসিয়া যুদ্ধে পরাজিত করে। লিউ বাং তার অনুসারীদের পীড়াপীড়িতে *হুয়াংদি* (সম্রাট) উপাধি গ্রহণ করেন এবং সম্রাট গাওজু উপাধি নিয়ে খ্রিস্টপূর্ব ২০২ অব্দে সিংহাসনে আরোহণ করেন। চাং'আনকে হান সামাজ্যের নতুন রাজধানী করা হয়

### পশ্চিম হান

### পূর্ব হান

## সমাজব্যবস্থা ও সংস্কৃতি

## সরকার ব্যবস্থা

## অর্থনীতি

## বিজ্ঞান, প্রযুক্তি ও প্রকৌশলী

## তথ্যসূত্র

## বহিঃসংযোগ
* Han Dynasty by Minnesota State University
* Han Dynasty art with video commentary, Minneapolis Institute of Arts
* Early Imperial China: A Working Collection of Resources 

বিষয়শ্রেণী:হান সাম্রাজ্য
বিষয়শ্রেণী:চীনের সাম্রাজ্য
বিষয়শ্রেণী:প্রাক্তন সাম্রাজ্য
বিষয়শ্রেণী:চীনের ইতিহাস
বিষয়শ্রেণী:সামন্ততান্ত্রিক চীনের ইতিহাস
বিষয়শ্রেণী:২২০-এ বিলুপ্ত
বিষয়শ্রেণী:চীনা ইতিহাসে সাম্রাজ্য
বিষয়শ্রেণী:চীনা ইতিহাসের প্রাক্তন রাষ্ট্র
বিষয়শ্রেণী:খ্রিস্টপূর্ব ৩য় শতাব্দীতে প্রতিষ্ঠিত রাষ্ট্র ও অঞ্চল
বিষয়শ্রেণী:৩য় শতাব্দীতে বিলুপ্ত রাষ্ট্র ও অঞ্চল
বিষয়শ্রেণী:খ্রিস্টপূর্ব ১ম শতাব্দীতে চীন
বিষয়শ্রেণী:১ম শতাব্দীতে চীন
বিষয়শ্রেণী:খ্রিস্টপূর্ব ২য় শতাব্দীতে চীন
বিষয়শ্রেণী:২য় শতাব্দীতে চীন
বিষয়শ্রেণী:খ্রিস্টপূর্ব ২০০-এর দশকে প্রতিষ্ঠিত
বিষয়শ্রেণী:খ্রিস্টপূর্ব ৩য় শতাব্দীতে চীনে প্রতিষ্ঠিত
বিষয়শ্রেণী:৩য় শতাব্দীতে চীনে বিলুপ্ত
বিষয়শ্রেণী:খ্রিস্টপূর্ব ৩য় শতাব্দীতে চীন
সেন্ট জেমস' স্কুল, কলকাতা

**সেন্ট জেমস স্কুল** কলকাতায় অবস্থিত ভারতের একটি প্রাচীন বেসরকারি বিদ্যালয়। স্কুলটি চার্চ অফ নর্থ ইন্ডিয়ার নিয়ন্ত্রণাধীন। ১৮৬৪ সালে বিশপ কটন স্কুলটি প্রতিষ্ঠা করেন। বর্তমানে স্কুলটি কাউন্সিল ফর দি ইন্ডিয়ান স্কুল সার্টিফিকেট একজামিনেশন কর্তৃক অনুমোদিত।

স্কুলের নীতিবাক্য হল *Pro Ecclesia Et Pro Patria*, যার অর্থ "চার্চ ও দেশের জন্য"। ভারতের অ্যাংলিকান চার্চের চার বিশপের নামে স্কুলের হাউসগুলি নামাঙ্কিত। এগুলি হল: **Copleston** (সোনালি, নীতিবাক্য "Duty Before Self"), **Westcott** (লাল, নীতিবাক্য "Work Is Worship"), **Cotton** (সবুজ, নীতিবাক্য "Never Despair") এবং **Lefroy** (নীল, নীতিবাক্য "Love Conquers All")। স্কুলের হাউসগুলির মধ্যে কুইজ, বিতর্ক, অ্যাথলেটিকস, নাটক ও বাগ্মীতার প্রতিযোগিতা হয়ে থাকে। প্রথম স্থানাধিকারী হাউসকে পয়েন্ট দেওয়া হয়। বছরের শেষে সর্বাধিক পয়েন্টের অধিকারী হাউসকে সম্মানজনক ককহাউস কাপ দিয়ে পুরস্কৃত করা হয়। দ্বিতীয় বিশ্বযুদ্ধের সময় স্কুল ভবনটি রয়্যাল এয়ার ফোর্স ব্যারাক হিসেবে ব্যবহার করেছিল। তারই পুরস্কার স্বরূপ এই প্রথম ককহাউস কাপটি চালু হয়। 
১৯০০ সালে সেন্ট জেমস স্কুল বেইটন কাপ জয় করেছিল। অদ্যাবধি এটিই একমাত্র স্কুল যারা বিশ্বের এই প্রাচীনতম হকি টুর্নামেন্টটির বিজেতা।

## পাদটীকা

## বহিঃসংযোগ
* Official website of ''The Telegraph'' newspaper - conducts the School of the Year award
* Webpage about St James' School - (archived; no longer updated or online at original URL)
* Webpage of St. James' School
* https://web.archive.org/web/20030205174244/http://www.geocities.com/Athens/Parthenon/1036/Campus/campus.htm

বিষয়শ্রেণী:পশ্চিমবঙ্গের বিদ্যালয়
বিষয়শ্রেণী:কলকাতার বিদ্যালয়
বিষয়শ্রেণী:ভারতের বেসরকারি বিদ্যালয়
বিষয়শ্রেণী:১৮৬৪-এ ভারতে প্রতিষ্ঠিত
বিষয়শ্রেণী:পশ্চিমবঙ্গের খ্রিস্টান বিদ্যালয়
বিষয়শ্রেণী:১৮৬৪-এ প্রতিষ্ঠিত শিক্ষাপ্রতিষ্ঠান
ধারণক্ষমতা অনুযায়ী স্টেডিয়ামের তালিকা

**আসন ধারণক্ষমতা** অনুযায়ী সারা বিশ্বের ক্রীড়াঙ্গন বা স্পোর্টস স্টেডিয়ামগুলির তালিকা এই পৃষ্ঠায় দেওয়া হল। আসন ধারণক্ষমতা বলতে বোঝায় কোনো স্টেডিয়ামে সর্বোচ্চ দর্শকাসন সংখ্যা।

বিশ্বের অধিকাংশ বৃহৎ স্টেডিয়ামগুলি ব্যবহৃত হয় অ্যাসোসিয়েশন ফুটবল বা আমেরিকান ফুটবলের জন্য। যদিও একাধিক উচ্চ ধারণক্ষমতা সম্পন্ন স্টেডিয়াম বেসবল, ক্রিকেট, গেলিক গেমস, রাগবি ইউনিয়ন, রাগবি লিগ, অস্ট্রেলীয় রুলস ফুটবল ও কানাডীয় ফুটবল ফুটবলের জন্যও ব্যবহৃত হয়ে থাকে। অনেক স্টেডিয়ামেই পিচের সীমানা বরাবর রানিং ট্র্যাকও থাকে যাতে স্টেডিয়ামগুলি ট্র্যাক ও ফিল্ড জাতীয় অনুষ্ঠানগুলির জন্যও ব্যবহার করা যায়। প্রাচীন রোমের সার্কাস ম্যাক্সিমাসের আনুমানিক ২,৭০,০০০ দর্শকাসন ছিল। বর্তমানে প্রাগের স্টারহোভ স্টেডিয়ামটির দর্শকাসন সংখ্যা ২,২০,০০০। কিন্তু এটি খেলাধূলার জন্য নিয়মিত ব্যবহার করা হয় না।

এই পৃষ্ঠার তালিকাগুলিতে মূলত ৪০,০০০ ও তদুর্ধ দর্শকাসন বিশিষ্ট স্টেডিয়ামগুলিই অন্তর্ভুক্ত করা হল। নিচে পৃথক একটি তালিকায় মোটর রেসিং স্টেডিয়ামগুলির বর্ণনা দেওয়া হল। উল্লেখ্য, এগুলি অন্যান্য স্টেডিয়ামের থেকে অনেক বড়ো আকারের হয়ে থাকে।

## বর্তমান স্টেডিয়াম
### ১,০০,০০০ বা তার বেশি ক্ষমতা

### ১,০০,০০০ থেকে ৫০,০০০ ক্ষমতা

### ৫০,০০০ এর কম ক্ষমতা

## রেসিং স্থান
এই তালিকায় ঘোড়দৌড় ও মোটর রেসিং স্থানগুলি অন্তর্ভুক্ত করা হল। মোটর রেসিং কোর্সের বিশালতার জন্য, প্রত্যেক পয়েন্টে ঘন ঘন গাড়িগুলি পাস করে। ফলে কোনো একটি আসন থেকে সমগ্র ট্র্যাকটি দেখা সম্ভব হয় না। এই কারণ এই সব স্থানে অন্যান্য স্টেডিয়ামের তুলনায় অনেক বেশি সংখ্যক দর্শকের আসন রাখা সম্ভব হয়।

## পূর্বতন অথবা ধ্বংসপ্রাপ্ত স্টেডিয়াম

## পূর্বতন অথবা ধ্বংসপ্রাপ্ত রেসিং স্থান

## নির্মীয়মান

## প্রস্তাবিত নতুন স্টেডিয়াম

## আরও দেখুন
* স্টেডিয়ামগুলির তালিকা
* ইন্ডোর এরেনাগুলির তালিকা
* ধারণক্ষমতা অনুযায়ী আফ্রিকান স্টেডিয়ামগুলির তালিকা
* ধারণক্ষমতা অনুযায়ী এশিয়ান স্টেডিয়ামগুলির তালিকা
* ধারণক্ষমতা অনুযায়ী ইউরোপীয় স্টেডিয়ামগুলির তালিকা
* ধারণক্ষমতা অনুযায়ী উত্তর আমেরিকান স্টেডিয়ামগুলির তালিকা
* ধারণক্ষমতা অনুযায়ী ওশিয়ানিয়ান স্টেডিয়ামগুলির তালিকা
* ধারণক্ষমতা অনুযায়ী দক্ষিণ আমেরিকান স্টেডিয়ামগুলির তালিকা
* ধারণক্ষমতা অনুযায়ী অ্যাসোসিয়েশন ফুটবল স্টেডিয়ামগুলির তালিকা
* দেশ অনুযায়ী অ্যাসোসিয়েশন ফুটবল স্টেডিয়ামগুলির তালিকা
* ধারণক্ষমতা অনুযায়ী আমেরিকান ফুটবল স্টেডিয়ামগুলির তালিকা
* ধারণক্ষমতা অনুযায়ী রাগবি ইউনিয়ন স্টেডিয়ামগুলির তালিকা
* ধারণক্ষমতা অনুযায়ী জিএএ স্টেডিয়ামগুলির তালিকা
* ধারণক্ষমতা অনুযায়ী টেনিস স্টেডিয়ামগুলির তালিকা
* ঘরোয়া পেশাদার স্পোর্টস লিগগুলির দর্শকসংখ্যা অনুযায়ী তালিকা
* ১০০,০০০ ও তদুর্ধ দর্শক উপস্থিতিযুক্ত ক্রীড়ানুষ্ঠান স্থানগুলির তালিকা
* ধারণক্ষমতা অনুযায়ী আচ্ছাদিত স্টেডিয়ামগুলির তালিকা
* নির্মাণাধীন স্টেডিয়ামগুলির তালিকা
* ধারণক্ষমতা অনুযায়ী বন্ধ স্টেডিয়ামগুলির তালিকা
* ধারণক্ষমতা অনুযায়ী স্টেডিয়াম স্ট্যান্ডগুলির তালিকা

## পাদটীকা

*ধারণক্ষমতা
বিষয়শ্রেণী:বিশ্বরেকর্ড
বিষয়শ্রেণী:স্টেডিয়ামের তালিকা
ক্যালকাটা পোলো ক্লাব

**ক্যালকাটা পোলো ক্লাব** কলকাতায় অবস্থিত একটি পোলো ক্লাব। ১৮৬২ সালে প্রতিষ্ঠিত এই পোলো ক্লাবটিকে বিশ্বের অদ্যাবধি বর্তমান পোলো ক্লাবগুলির মধ্যে প্রাচীনতম বলে মনে করা হয়।

পোলো খেলার জন্ম ভারতের মণিপুরে। এই অঞ্চলে 'সাগোল কাংজেই' নামে একটি খেলা প্রচলিত ছিল। এই খেলার অপর নাম ছিল 'কাঞ্জাই-বাজী' বা 'পুলু'। ব্রিটিশরা এই খেলাটিকে নিয়মায়িত ও জনপ্রিয় করে তোলেন। তারা এই খেলায় কাঠের বল প্রবর্তন করেন। ইংরেজিকৃত এই খেলাটিই ধীরে ধীরে সমগ্র পাশ্চাত্য বিশ্বে ছড়িয়ে পড়ে।

১৮৬২ সালে মণিপুরের ওই খেলায় অনুপ্রেরিত হয়ে ক্যাপ্টেন রবার্ট স্টিউয়ার্ট ও মেজর জেনারেল জো শেয়ারার নামে দুই ব্রিটিশ সেনা আধিকারিক ক্যালকাটা পোলো ক্লাব প্রতিষ্ঠা করেন। পরে ইংল্যান্ডের অভিজাত সমাজে তারা এই খেলার প্রবর্তন করেছিলেন।

ক্যালকাটা পোলো ক্লাব প্রাচীনতম পোলো ট্রফি এজরা কাপ (১৮৮০) চালু করার গৌরবের অধিকারী। পাশাপাশি এই ক্লাব কারমাইকেল কাপ (১৯১০) ও স্টিউয়ার্ট কাপও চালু করেছিল। প্রথম দিকে ভারতের বিভিন্ন রাজবংশগুলির মধ্যে প্রতিযোগিতামূলক ম্যাচ আয়োজিত হত।

কিছুকাল বন্ধ থাকার পর ২০০৬ সালের ডিসেম্বর মাসে ক্যালকাটা পোলো ক্লাব বিএফএল কর্পোরেশন পোলো সিজন নামে দুই-সপ্তাহব্যাপী পোলো টুর্নামেন্টের পুনরায় আয়োজন শুরু করে। এই টুর্নামেন্ট জয়পুরের রাজমাতা গায়ত্রী দেবী, বিভিন্ন বলিউড ও টলিউড ব্যক্তিত্ব এবং কর্পোরেট ও বিনোদন দুনিয়ার নানা ব্যক্তিত্বকে আকর্ষিত করেছে।

## তথ্যসূত্র

## বহিঃসংযোগ
* official Home Page 

বিষয়শ্রেণী:কলকাতায় ক্রীড়া
বিষয়শ্রেণী:পোলো ক্লাব
বিষয়শ্রেণী:১৮৬২-এ ভারতে প্রতিষ্ঠিত
বিষয়শ্রেণী:ভারতের ক্রীড়া ক্লাব
বিষয়শ্রেণী:ভারতের ক্রীড়া দল
বিষয়শ্রেণী:কলকাতার সংস্কৃতি
বিষয়শ্রেণী:১৮৬২-এ প্রতিষ্ঠিত ক্রীড়া ক্লাব
সুপিরিয়র হ্রদ

250px|থাম্ব|সুপিরিয়র হ্রদ
**সুপিরিয়র হ্রদ** (ফরাসি: Lac Supérieur) উত্তর আমেরিকার সর্ববৃহৎ হ্রদ। এটির উত্তরে কানাডার প্রদেশ অন্টারিও, এবং দক্ষিণে যুক্তরাষ্ট্রের অঙ্গরাজ্য উইসকনসিন ও মিশিগান। এটি ক্ষেত্রফলের দিক দিয়ে বিশ্বের সর্ববৃহ স্বাদু জলের হ্রদ একই সাথে এটি গভীরতার বিশ্বের তৃতীয় বৃহত্তম হ্রদ। প্রথম দুইটি হচ্ছে কাস্পিয়ান সাগর ও লেহ্রদমিশিগান-হিউরন।

ক্ষেত্রফলের দিক দিয়ে হ্রদ সুপিরিয়র বিশ্বের সর্ববৃহৎ স্বাদু জলের হ্রদ। হ্রদ হুরন, সেন্ট মেরিস নদী এবং সু লেকস-এর মধ্য দিয়ে এটি শেষ হয়েছে। আয়তনের দিক দিয়ে বিশ্বের বৃহত্তম হ্রদ হচ্ছে বৈকাল হ্রদ। এছাড়া কাস্পিয়ান সাগর ক্ষেত্রফল ও আয়তন উভয় দিক থেকে বিশ্বের সর্ববৃহৎ হ্রদ, যদিও এর জল লবণাক্ত। ধারণা করা হয় ঐতিহাসিকভাবে কৃষ্ণ সাগরের মধ্য দিয়ে ভূমধ্যসাগর হয়ে কাস্পিয়ান সাগরের উৎপত্তি।

হ্রদ সুপিরিয়রের ক্ষেত্রফল , যা পুরো সাউথ ক্যারোলাইনার থেকেও বড়। এর সর্বোচ্চ দৈর্ঘ্য  এবং প্রস্থ । এছাড়াও এর গড় গভীরতা প্রায় , এবং সর্বোচ্চ গভীরতা প্রায় । হ্রদ সুপিরিয়রের জলের পরিমাণ প্রায় ২,৯০০ ঘন মাইল&nbsp;(১২,১০০&nbsp;ঘন কিলোমিটার)। হ্রদ সুপিরিয়রের মোট জল পুরো উত্তর ও দক্ষিণ আমেরিকার ভূ-খণ্ডকে ১ ফুট জলের নিচে ঢেকে দিতে পারে। হ্রদটির উপকূল এলাকার দৈর্ঘ্য প্রায়  (দ্বীপগুলো সহ)।

হ্রদটির গড় তাপমাত্রা গ্রীষ্মকালে প্রায় ৪.৪ ডিগ্রি সেলসিয়াস (৪০ ডিগ্রি ফারেনটাইন)। এটি গ্রেট হ্রদগুলোর মধ্যে সবচেয়ে বড়, গভীর, এবং শীতলতম হ্রদ। হ্রদ সুপিরিয়রের আয়তন গ্রেট লেকসের বাকি তিনটি হ্রদের মোট আয়তনের চেয়েও বেশি, এবং হ্রদ ইরির প্রায় তিনগুণ।

## তথ্যসূত্র

## বহিঃসংযোগ

* EPA's Great Lakes Atlas
* EPA's Great Lakes Atlas Factsheet #1
* Great Lakes Coast Watch 
* Parks Canada Lake Superior 
* Minnesota Sea Grant - Lake Superior Page 
* Lake Superior Bathymetry 

বিষয়শ্রেণী:মিশিগানের হ্রদ
বিষয়শ্রেণী:উইসকনসিনের হ্রদ
বিষয়শ্রেণী:মিনেসোটার হ্রদ
বিষয়শ্রেণী:অন্টারিওর হ্রদ
বিষয়শ্রেণী:কানাডা-মার্কিন যুক্তরাষ্ট্র সীমান্ত
বিষয়শ্রেণী:উত্তর আমেরিকার আন্তর্জাতিক হ্রদ
গ্র্যান্ড স্ল্যাম (টেনিস)

থাম্ব|টেনিস গ্র্যান্ড স্লাম ইভেন্টের ক্যালেন্ডার
**গ্র্যান্ড স্ল্যাম** হল চারটি **স্ল্যাম** টুর্নামেন্ট, যে টুর্নামেন্টগুলোকে র‌্যাকিং পয়েন্ট, ঐতিহ্য, প্রাইজমানি ও জনপ্রিয়তার ভিত্তিতে সবচেয়ে গুরুত্বপূর্ণ টেনিস ইভেন্ট হিসেবে বিবেচনা করা হয়। গ্র্যান্ড স্ল্যামকে **মেজর**ও বলা হয়। ঐতিহ্যবাহী চারটি গ্র্যান্ড স্ল্যাম হলঃ
*  অস্ট্রেলিয়ান ওপেন
*  ফ্রেঞ্চ ওপেন
*  উইম্বলডন
*  ইউএস ওপেন

## টীকা


*সবচেয়ে বেশি গ্র্যান্ড স্ল্যাম (একক) জয়ী দেশের তালিকা
*সবচেয়ে বেশি গ্র্যান্ড স্ল্যাম জয়ী দেশের তালিকা

## তথ্যসূত্র

## বহিঃসংযোগ

* Official website of the Australian Open
* Official website of the French Open
* Official website of Wimbledon
* Official website of the US Open
* All-times Grand Slam tournaments finals – Reference book.

বিষয়শ্রেণী:টেনিস
বিষয়শ্রেণী:টেনিস প্রতিযোগিতা
বিষয়শ্রেণী:গ্র্যান্ড স্ল্যাম (টেনিস)
বিষয়শ্রেণী:টেনিস পরিভাষা
নীল তিমি

**নীল তিমি** পৃথিবীর সবচেয়ে বড় প্রাণী। নীল তিমি সামুদ্রিক এবং স্তন্যপায়ী প্রাণী।

* *Balaenoptera musculus* (Linnaeus, 1758)

## আকার
সর্বকালের বৃহৎ প্রাণী নীল তিমি। এটির ওজন প্রায় ১৫০ টন এবং এরা দৈর্ঘ্যে ৩০ মি.বা ১০০ ফুটের মতো লম্বা হয়ে থাকে। দীর্ঘতম নীল তিমিটি একটি স্ত্রী নীল তিমি যেটির দৈর্ঘ্যে ২৯.৫ মিটার ও ওজনে ১৮০ টন। একটি স্ত্রী তিমি ২ থেকে ৩ বছর গর্ভে বাচ্চা ধারণ করে। মানুষের সাথে তিমির বাচ্চা উৎপাদনের প্রক্রিয়া অনেকটা একইরকম। একটি নবজাতক নীল তিমির দৈর্ঘ্য প্রায় ২৩ ফুট ও ওজন হয় ৪৪০০ পাউন্ড। প্রথম আট মাস নীল তিমির বাচ্চা খুব দ্রুত বৃদ্ধি পায়। কারণ তখন তারা মা তিমির চর্বিযুক্ত দুধ পান করে।

## রঙ
সমুদ্রের নিচে এদেরকে দেখতে নীল লাগলেও সমুদ্রের উপরে উঠে আসলে এদের আসল রঙ দেখা যায়। নীল তিমি দেখতে নীল-ধূসর রঙের বা রুপালী রঙের। এবং এদের পেটের রঙ হলুদ।

## খাদ্যাভাস
শরীর যতই বড় হোক না কেন নীল তিমির খাবার কিন্তু ছোট প্রাণীরাই। কাঁকড়া, গলদা চিংড়ি, ক্রেফিশ ও বিভিন্ন ক্রিল জাতীয় জীব এদের প্রধান খাবার। একটি পূর্ণবয়স্ক নীল তিমি দিনে গড়ে প্রায় ৮ টন ক্রিল খেতে পারে। ক্ষুধা লাগলে ৩ হাজার ৬০০ কেজি পর্যন্ত খাবার গ্রহন করে তারা।

## চিত্রশালা

BlueWhaleWithCalf.jpg
BlueWhaleSkeleton.jpg
Blue Whale 001 body bw.jpg
Bluewhale 300.jpg
Blauwal01.jpg
Bl-4.JPG

## তথ্যসূত্র

## বহিঃসংযোগ
* Photographs and movies from ARKive
* Photographs from the New Bedford Whaling Museum 
* of "Kobo", a blue whale skeleton
* Blue whale vocalizations - Cornell Lab of Ornithology—Bioacoustics Research Program
* Blue whale movies, text in French 
* World Wide Fund for Nature (WWF) - species profile for the blue whale

বিষয়শ্রেণী:স্তন্যপায়ী প্রাণী
বিষয়শ্রেণী:জলচর
বিষয়শ্রেণী:সামুদ্রিক প্রাণী
বিষয়শ্রেণী:তিমি
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:বিশ্বজনীন স্তন্যপায়ী
বিষয়শ্রেণী:জীববৈজ্ঞানিক অভূতপূর্ব কীর্তি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
উইকিট্রাভেল

**উইকিট্রাভেল** একটি ওয়েব ভিত্তিক প্রকল্প, যার উদ্দেশ্য “বিনামূল্যে আধুনিক, পূর্ণাঙ্গ এবং নির্ভরযোগ্য বিশ্বব্যাপী ভ্রমণ সহায়িকা সৃষ্টি করা।” ২০০৩ সালের জুলাই এ ইভান প্রোড্রোমো এবং মিশেল অ্যান জেনকিন্স এই প্রকল্পটির উদ্যোগ গ্রহণ করেন। এটি উইকি মডেলের উনুরূপে এবং এতা ক্রিয়েটিভ কমন্স লাইসেন্স-এর আওতায় তৈরি করা হয়েছে। ২০০৬ সালে ক্যালিফোর্নিয়া ভিত্তিক ইন্টারনেট ব্র্যান্ড কোম্পানি উইকিট্রাভেলের ট্রেদমার্ক ও সার্ভার কিনে নেয় এবং এই ওয়েবসাইটে তাদের বিজ্ঞাপন দেয়া শুরু করে। ওয়েবসাইটটি ২০০৭ সালে সেরা ভ্রমণ বিষয়ক ওয়েবসাইট হিসেবে ওয়েবি এ্যাওয়ার্ড লাভ করে। ঐ বছরে উইকিট্রাভেলের প্রতিষ্ঠাতাগণ উইকিট্রাভেল প্রেস চালু করেন, এটি ওয়েবসাইটটির বিষয়বস্তু মুদ্রিত আকারে প্রকাশ করে। প্রথম মুদ্রিত সহায়িকা প্রকাশিত হয় ২০০৮ সালের ১ ফেব্রুয়ারি।

## তথ্যসূত্র

## বহিঃসংযোগ
* উইকিট্রাভেল (*ইংলিশ ভার্শন*)
* উইকিট্রাভেল প্রেস 

বিষয়শ্রেণী:উইকিসমূহ
বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
বিষয়শ্রেণী:বহুভাষিক ওয়েবসাইট
বিষয়শ্রেণী:ক্রিয়েটিভ কমন্স-লাইসেন্সপ্রাপ্ত ওয়েবসাইট
বিষয়শ্রেণী:মিডিয়াউইকি ওয়েবসাইট
বিষয়শ্রেণী:উইকি সম্প্রদায়
বিষয়শ্রেণী:ফটো শেয়ারিং ওয়েবসাইট
বিষয়শ্রেণী:মার্কিন ভ্রমণ ওয়েবসাইট
ইন্দোচীন বাঘ

**ইন্দোচীন বাঘ** (), (বৈজ্ঞানিক নাম: *Panthera tigris corbetti*) দক্ষিণ পূর্ব এশিয়ার ইন্দোচীন অঞ্চলে এই বাঘের দেখা পাওয়া যায়। এই বাঘের বৈজ্ঞানিক নাম বিখ্যাত শিকারী জিম করবেট এর নামে নামকরণ করা হয়েছে। এ জাতের বাঘ সাধারণত বেঙ্গল টাইগার থেকে ছোট হয় এবং এরা নিরামিষাসী প্রাণী।

## আকার
পুরুষ দের দৈর্ঘ্য ৯০-১০০সে.মি. আর ওজন ১৫০-১৯৫ কেজি পর্যন্ত হয়। আর স্ত্রীরা ৮০-৯৫ সে.মি. পর্যন্ত লম্বা আর ওজনে ৯০-১৪০ কেজি পর্যন্ত হয়।

## তথ্যসূত্র

## বহিঃসংযোগ

* Description from Fort Worth Zoo
* IndoChinese Tiger Description from Save The Tiger Fund

বিষয়শ্রেণী:বাঘ
বিষয়শ্রেণী:এশিয়ার প্রাণিকুল
বিষয়শ্রেণী:চীনের স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:লাওসের স্তন্যপায়ী
বিষয়শ্রেণী:থাইল্যান্ডের স্তন্যপায়ী
এলাহাবাদ ব্যাঙ্ক

থাম্ব|এলাহাবাদ ব্যাঙ্ক|307x307পিক্সেল
**এলাহাবাদ ব্যাঙ্ক** ভারতের একটি অগ্রণী রাষ্ট্রায়ত্ত্ব ব্যাঙ্ক ছিল । এই ব্যাঙ্কের প্রধান কার্যালয় কলকাতায় অবস্থিত ছিল। ১ এপ্রিল, ২০২০ তারিখে মোট ৩১৬২টি শাখা সহ এটি ইন্ডিয়ান ব্যাঙ্ক এর সাথে মার্‌জ করে। 

১৮৬৫ সালের ২৪ এপ্রিল বর্তমান উত্তরপ্রদেশ রাজ্যের এলাহাবাদ শহরে একদল ইউরোপীয় জয়েন্ট স্টক ব্যাংক হিসেবে এই ব্যাঙ্ক প্রতিষ্ঠা করেন। উল্লেখ্য, এলাহাবাদ ব্যাংকই বর্তমানে দেশের প্রাচীনতম জয়েন্ট স্টক ব্যাঙ্ক। ১৯২০ সালে পিঅ্যান্ডও ব্যাংক এলাহাবাদ ব্যাংক কিনে নেয়। ১৯২৩ সালে ব্যাংকের প্রধান কার্যালয় এলাহাবাদ থেকে কলকাতায় স্থানান্তরিত করা হয়। ১৯২৭ সালে চ্যাটার্ড ব্যাংক অফ ইন্ডিয়া, অস্ট্রেলিয়া অ্যান্ড চায়না সংযুক্ত পিঅ্যান্ডও ব্যাঙ্ক কিনে নেয়। যদিও তারা এলাহাবাদ ব্যাংককে একটি পৃথক ব্যাংক হিসেবেই চালাতে থাকে। ১৯৬৯ সালের ১৯ জুলাই, অন্য তেরোটি ব্যাঙ্কের সঙ্গে এলাহাবাদ ব্যাঙ্কেরও রাষ্ট্রায়ত্ত্বকরণ করা হয়। ১৯৮৯ সালের অক্টোবর মাসে এলাহাবাদ ব্যাংক ইউনাইটেড ইন্ডাস্ট্রিয়াল ব্যাংক অধিগ্রহণ করে নেয়। ২০০৬ সালে চীনের শেনজেন শহরে এই ব্যাঙ্ক একটি প্রতিনিধি কার্যালয় স্থাপন করে। ২০০৭ সালের ফেব্রুয়ারি মাসে এলাহাবাদ ব্যাঙ্ক হংকং শহরে প্রথম বৈদেশিক শাখা স্থাপন করেছে। 
## আরও দেখুন
* ভারতের ব্যাঙ্ক ব্যবস্থা

## তথ্যসূত্র


## বহিঃসংযোগ
* Official web site 

বিষয়শ্রেণী:ভারতের বিলুপ্ত ব্যাংক
বিষয়শ্রেণী:কলকাতার অর্থনীতি
বিষয়শ্রেণী:কলকাতাভিত্তিক সংস্থা
বিষয়শ্রেণী:ভারতের রাষ্ট্রায়ত্ত্ব ব্যাংক
বিষয়শ্রেণী:ভারত সরকার কর্তৃক জাতীয়করণকৃত কোম্পানি
বিষয়শ্রেণী:১৮৬৫-এ প্রতিষ্ঠিত ভারতীয় কোম্পানি
স্যাটারিকন

**স্যাটারিকন** একটি নরওয়েজীয় ব্ল্যাক মেটাল ব্যান্ড যা ১৯৯০ সালে গঠিত হয়। এটি এখন পর্যন্ত প্রথম নরওয়েজীয় ব্ল্যাক মেটাল ব্যান্ড যেটি বহুজাতিক রেকর্ড কোম্পানি ইএমআই-এর সাথে চুক্তিবদ্ধ হয়েছে। স্যাটারিকন ব্যান্ডের মোট দুইজন সদস্য আছে।১৯৯১ সালে ব্যান্ডের সাথে যোগ দেয় স্যাটায়ার ও ১৯৯২ সালে ব্যান্ডে যোগ দেয় ফ্রস্ট, যাকে অনেকে বিশ্বের দ্রুততম ড্রামার হিসেবে গণ্য করেন।এছাড়াও অনেক ব্ল্যাক মেটাল ব্যান্ডের সদস্য স্যাটারিকন-এর সাথে স্টুডিও ও সরাসরিতে অংশগ্রহণ করে। যেমন সামথ, ইহসান এম্পারর ব্যান্ডের, ফ্রেনরিজ , নক্টারনো কালটো ডার্কথ্রোন ব্যান্ডের। স্যাটারিকন ব্যান্ডের সদস্য কজেতিল ভিদার হারাল্ডস্টাড ওরফে ফ্রস্ট কিপ অব কালেসিন, ১৩৪৯, গরগরথ, গিহেন্না ইত্যাদি ব্যান্ডের সাথে কাজ করেন। স্যাটারিকন ব্যান্ড তাদের গানে এ্যাকুস্টিক গিটার, বাঁশি, ড্রামের অকৃত্রিম শব্দ ব্যবহার করে। পেন্টেরা ব্যান্ডের সাথে **স্যাটারিকন** ২০০০ সালে সহযোগী ব্যান্ড হিসেবে বিশ্বভ্রমণ করে। এ পর্যন্ত ৭টি স্টুডিও অ্যালবাম বের হয়েছে এ ব্যান্ডটির। তাদের অ্যালবাম *ভলকানো* ২০০২ সালে বেস্ট মেটাল অ্যালবাম নির্বাচিত হয়ে নরওয়েজিয়ান গ্রামি জিতে নেয়।

### মিউজিক ভিডিও
right|150px|thumb| ২০০৮ সালে স্যাটারিকন 
* মাদার নর্থ(১৯৯৭)
* ফুয়েল ফর হ্যাট্রেড (২০০২)
* কিং (২০০৬)
* দ্যা পেন্টাগ্রাম বার্নস(২০০৬)
* ব্ল্যাক ক্রো অন আ থোম্বস্টোন(২০০৮)

## বহিঃসংযোগ
স্যাটারিকন-এর ওয়েব সাইট

বিষয়শ্রেণী:নরওয়েজীয় ব্যান্ড
বিষয়শ্রেণী:হেভি মেটাল সঙ্গীত দল
বিষয়শ্রেণী:ব্ল্যাক মেটাল ব্যান্ড
বিষয়শ্রেণী:নরওয়ের ব্যান্ড
ইউকো ব্যাঙ্ক

**ইউকো ব্যাঙ্ক** (পূর্বনাম **ইউনাইটেড কমার্শিয়াল ব্যাঙ্ক**) ভারতের অন্যতম প্রাচীন ও অগ্রণী বাণিজ্যিক ব্যাঙ্ক। ১৯৪৩ সালে কলকাতায় এই ব্যাঙ্ক প্রতিষ্ঠিত হয়। ১৯৪২ সালের ভারত ছাড়ো আন্দোলনের সময় বিশিষ্ট শিল্পপতি ঘনশ্যাম দাস বিড়লা ভারতীয় পুঁজি ও ব্যবস্থাপনায় স্থাপিত বাণিজ্যিক ব্যাঙ্কের ধারণায় উদ্বুদ্ধ হয়ে এই ব্যাঙ্ক প্রতিষ্ঠা করেন। সেই সময় এই ব্যাঙ্কের নাম ছিল ইউনাইটেড কমার্শিয়াল ব্যাঙ্ক। ১৯৬৯ সালের ১৯ জুলাই ভারত সরকার অন্য তেরোটি ব্যাঙ্কের সঙ্গে এই ব্যাঙ্কটিরও রাষ্ট্রায়ত্ত্বকরণ করেন। ১৯৮৫ সালে ভারতীয় সংসদে একটি আইন পাস করে ব্যাঙ্কের নাম ইউকো ব্যাঙ্ক রাখা হয়। বর্তমানে সারা দেশে ব্যাঙ্কের প্রায় দুই হাজার পরিষেবা কেন্দ্র রয়েছে। সিঙ্গাপুর ও হংকং শহরেও এই ব্যাঙ্কের দুটি শাখা বর্তমান।

## তথ্যসূত্র

## বহিঃসংযোগ
* Official website
* UCO Bank Products

বিষয়শ্রেণী:ভারতের ব্যাংক
বিষয়শ্রেণী:কলকাতার অর্থনীতি
বিষয়শ্রেণী:কলকাতাভিত্তিক সংস্থা
বিষয়শ্রেণী:ভারতের সরকারি খাতের ব্যাংক
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
আদিয়ামান

**আদিয়ামান** তুরস্কের দক্ষিণাঞ্চলের আদিয়ামান প্রদেশের রাজধানী ও প্রধান শহর। এটি তুরস্কের অন্যতম দ্রুত বর্ধমান শহর। আদিয়ামানের জনসংখ্যা ১৯৯০ সালের ১,০০,০৪৫ থেকে ২০০৯-এ বৃদ্ধি পেয়ে ১,৯৮,৪৩৩-তে পরিণত হয়েছে।

আদিয়ামানের কৃষিভিত্তিক অর্থনীতি ইউফ্রেটিস নদীকে কেন্দ্র করে গড়ে উঠেছে। আদিয়ামান শিল্পায়িত শহর নয়, গাধা বা খচ্চরের পিঠে চড়ে মানুষের ভ্রমণ এখনও এই অঞ্চলে একটি সাধারণ দৃশ্য। আতাতুর্ক জলাধার আদিয়ামানের নিকটেই, তাই সেচ ও কৃষিখাতে আরও অধিক বিনিয়োগের মাধ্যমে শহরটির অর্থনীতি শক্তিশালী হয়ে উঠতে পারে। এই শহরের অধিকাংশ মানুষ ইসলাম ধর্মাবলম্বী, ধার্মিক এবং রক্ষণশীল। আদিয়ামানে মদ, বিয়ার বা আধুনিক জীবনের বিভিন্ন প্রয়োজনীয় উপকরণ যেমন- ক্যাফে, সিনেমা, থিয়েটার ইত্যাদি পাওয়া যায় না। এখানকার রন্ধনশৈলী তুরস্কের দক্ষিণ-পূর্বাঞ্চলের রন্ধনশৈলীর অনুরূপ।

আদিয়ামানের লোকনৃত্য তুরস্কে বেশ জনপ্রিয়। এই নৃত্যে ঐতিহ্যবাহী পোশাক পরিধান করা হয়। আদিয়ামানস্পোর এই শহরের একটি ফুটবল দল।

## তথ্যসূত্র

## বহিঃসংযোগ
* সরকারি ওয়েবসাইট

বিষয়শ্রেণী:তুরস্কের শহর
বিষয়শ্রেণী:তুর্কি কুর্দিস্তান
জলপাইরঙা সাগর কাছিম

**জলপাইরঙা সাগর কাছিম** বা **পান্না কাছিম** (), (দ্বিপদ নাম: Lepidochelys olivacea) হচ্ছে সাতটি সাগর কচ্ছপের ক্ষুদ্রতম প্রজাতিগুলোর একটি। এই প্রজাতির কাছিম প্রশান্ত মহাসাগর, দক্ষিণ আটলান্টিক মহাসাগর এবং ভারত মহাসাগর এলাকার উষ্ণ পানিতে বাস করে। বাংলাদেশে এই প্রজাতির কাছিমের প্রধান আবাসস্থল হলও সেন্ট মার্টিন দ্বীপ, সুন্দরবন এবং বঙ্গোপসাগরের অন্যান্য দ্বীপপুঞ্জ। খোলসের জলপাই সবুজ রঙটাই এর নামের উৎস।
 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## বিবরণ
হাল্কা গড়নের এই কচ্ছপের গড়পড়তা ওজন প্রায় ৪৬ কিলোগ্রাম (১০০ পাউন্ড)। খোলস উঁচু গম্বুজের মতো, পিঠের খোলসের দৈর্ঘ্য প্রায় ৭৬ সেন্টিমিটার (২.৫ ফুট)। খোলসের রঙ পিঠের দিকে গাঢ় জলপাই সবুজ আর বুকের দিকে (বক্ষাবরণ) হলদে সবুজ। পিঠের খোলসে পাশের দিকে সাধারণত ছয় জোড়া পার্শ্বখন্ড থাকে। তবে প্রকৃতিতে এর বেশি, ৯ জোড়া পর্যন্ত পার্শ্বখন্ডের অধিকারী জলপাই সবুজ কচ্ছপও দেখা গেছে।

## বিস্তৃতি
জলপাইরঙা সাগর কাছিম বিশ্বজুড়ে গ্রীষ্মপ্রধান এলাকার উপকূলে দেখা যায়। প্রশান্ত মহাসাগর ও ভারত মহাসাগরের  ভারত, আরব, জাপান, মাইক্রোনেশিয়া, দক্ষিণ আফ্রিকা, অস্ট্রেলিয়া এবং নিউজিল্যান্ড  এর উপকূল এলাকা এবং আটলান্টিক মহাসাগরীয় ব্রাজিল, সুরিনাম, গায়ানা, ফ্রেঞ্চ গায়ানা এবং ভেনেজুয়েলার উপকূল এলাকায় এদের দেখতে পাওয়া গেছে। ক্যারিবিয়ান সাগরের পুয়ের্তো রিকো, পূর্ব প্রশান্ত মহাসাগরের গ্যালাপাগোস দ্বীপপুঞ্জ, চিলির উপকূল আর ক্যালিফোর্নিয়া উপসাগরেও এদের পাওয়া গেছে। এদের পরিযায়ী গতিবিধির উপর বিস্তর গবেষণা না হলেও অন্তত ৮০টি দেশের উপকূল ব্যবহার করার তথ্য পাওয়া গেছে।  ঐতিহাসিকভাবে এই প্রজাতিটি প্রাচুর্যময়। ১৯৬৮ সালেই কেবল মেক্সিকো উপকূল থেকে ১০ লক্ষ জলপাইরঙা সাগর কাছিম আহরণ করা হয়েছিল। 
## প্রজনন
প্রজননের অন্যতম জায়গা গোয়াতে সেপ্টেম্বর থেকে মার্চ এদের প্রজননের সময়কাল। স্ত্রী কাছিমেরা হাজার হাজার কিমি পথ পাড়ি দিয়ে তাদের জন্মস্থানে ফিরে আসে ডিম পাড়বার জন্য। পরুষেরা কখনো ডাঙ্গায় ওঠেনা। রাতে জোয়ারের সময় কাছিমেরা সমুদ্রতটে উপস্থিত হয়ে বালি খুঁড়ে তাদের বাসা বানায় ও গড়ে প্রায় ৩০ থেকে ১৬০ টা টেনিস বলের মতো ডিম পাড়ে। শিকারীদের থেকে ডিমগুলোকে বাঁচানোর জন্য তারা তাদের বাসা বালি চাপা দিয়ে দেয়। ৪০ থেকে ৭০ দিনের মধ্যে ডিম ফুটে বাচ্চা বেরোয়। যত বাসার তাপমাত্রা বেশি থাকে স্ত্রী কাছিম জন্মাবার সম্ভাবনা তত বেশি।
## চিত্রশালা

Arribada de tortugas golfinas.jpg|Arribada de tortugas golfinas.
Turtle golfina escobilla Oaxaca Mexico Claudio Giovenzana 2010.jpg|Tortuga golfina desovando en la playa de Escobilla, en México.
Embrión de tortuga Lepidochelys olivacea.JPG|Embrión de *Lepidochelys olivacea*.
Lepidochelys-olivacea-Kélonia-1.JPG|En un acuario de Reunión.


## তথ্যসূত্র

## বহিঃসংযোগ
* NOAA Fisheries olive ridley web page

বিষয়শ্রেণী:ভারতের সরীসৃপ
বিষয়শ্রেণী:বাংলাদেশের সরীসৃপ
বিষয়শ্রেণী:বাংলাদেশের কচ্ছপ
বিষয়শ্রেণী:বাংলাদেশের উভচর
বিষয়শ্রেণী:ভারতের কচ্ছপ
বিষয়শ্রেণী:পাকিস্তানের সরীসৃপ
বিষয়শ্রেণী:সামূদ্রিক কচ্ছপ
বিষয়শ্রেণী:সাগর কাছিম
বিষয়শ্রেণী:১৮২৯-এ বর্ণিত সরীসৃপ
গ্যালভানোমিটার

যে যন্ত্রের সাহায্যে বর্তনীতে তড়িৎ প্রবাহের উপস্থিতি ও পরিমাণ নির্ণয় করা হয় তাকে গ্যালভানোমিটার বলে। 
thumb|একটি ডি. আরসোনভ্যাল গ্যালভানোমিটার

### প্রকারভেদ
* **চল চুম্বক গ্যালভানোমিটার**: এতে চুম্বক শলাকা মুক্ত অবস্থায় থাকে কিন্তু কুণ্ডলী স্থির থাকে। 
* **চল কুণ্ডলী গ্যালভানোমিটার**: এতে কুণ্ডলী মুক্ত অবস্থায় থাকে কিন্তু চুম্বক স্থির থাকে।
***চল গলভানোমিটারের প্রবাহ সুবেদিতা**: কুন্ডলিতে যে প্রবাহের জন্য দর্পণ থেকে 1 মিটার দূরে রাখা একটি স্কেলে আলোকবিন্দুর 1&nbsp;mm সরন পাওয়া যায়। সেই প্রবাহকে গলভানোমিটারের প্রবাহ সুবেদিতা বলে
বর্তমানে সর্বত্র চল কুণ্ডলী গ্যালভানোমিটার ব্যবহৃত হয়। এ জাতীয় গ্যালভানোমিটারে একটি স্থির চুম্বকের দুই মেরুর মাঝে একটি চলনক্ষম কুণ্ডলী থাকে। এর আবিস্কারক ডি. আরসোনভ্যাল। এর সুবিধা হচ্ছে:
* চুম্বক শলাকা ব্যবহৃত হয়না বিধায় এর উপর পৃথিবীর চৌম্বকক্ষেত্রের কোন প্রভাব থাকেনা।
* ভিতরে শক্তিশালী চৌম্বকক্ষেত্র থাকে বলে বাইরের কোন চৌম্বকক্ষেত্র একে প্রভাবিত করতে পারেনা। 
* কুণ্ডলী স্প্রিংয়ের সাথে সংযুক্ত বিধায় কোন দোলন ছাড়াই সাম্যবস্থায় থাকে।
* যেকোন অবস্থানে রেখে ব্যবহার করা যায়।

## তথ্যসূত্র

* Galvanometer

বিষয়শ্রেণী:পরিমাপক যন্ত্র
বিষয়শ্রেণী:ঐতিহাসিক বৈজ্ঞানিক যন্ত্র
ভোল্টমিটার

thumb|ভোল্টমিটার
যে যন্ত্রের সাহায্যে বর্তনীর যে কোন দুই বিন্দুর মধ্যকার বিভব পার্থক্য সরাসরি ভোল্ট এককে পরিমাপ করা যায় তাকে **ভোল্টমিটার** বলে। বর্তনীর যে দুই বিন্দুর বিভব পার্থক্য পরিমাপ করতে হবে, ভোল্টমিটারটিকে সেই দুই বিন্দুর সাথে সমান্তরাল সমবায়ে সংযুক্ত করতে হবে।
ভোল্টমিটার হল বর্তনীর সঙ্গে সঙ্গে সমান্তরালে যুক্ত একটি উচ্চ রোধবিশিষ্ট যন্ত্র। এটি এক ধরণের গ্যালভানোমিটার, যার রোধ অত্যন্ত বেশি। পরিমাপের সুবিধার জন্য এ রোধের মান অসীম ধরা হয়।

## ভোল্টমিটার নকশা চিহ্ন
ভোল্টমিটারের চিহ্ন এই বর্তনী নকশার উদাহরণে দেখানো হয়েছে। একটি ভোল্টমিটার (V) এবং একটি অ্যামিটার (A) এর সাহায্যে একটি সহজ সারিবদ্ধ বর্তনীর ভোল্ট এবং তড়িৎ প্রবাহ পরিমাপ করা হচ্ছে।
450px

বিষয়শ্রেণী:পরিমাপক যন্ত্র

বিষয়শ্রেণী:বৈদ্যুতিক মিটার
বিষয়শ্রেণী:ভোল্টমিটার
টিপু সুলতান মসজিদ

**টিপু সুলতান শাহি মসজিদ** কলকাতার একটি বিখ্যাত মসজিদ। ১৮৪২ সালে টিপু সুলতানের কনিষ্ঠ পুত্র প্রিন্স গোলাম মহম্মদ এই মসজিদটি নির্মাণ করান। এটি কলকাতার একটি গুরুত্বপূর্ণ পর্যটন আকর্ষণ। সকল ধর্মের মানুষের জন্য এই মসজিদের দ্বার উন্মুক্ত। মসজিদটির গঠনশৈলী টালিগঞ্জের গোলাম মহম্মদ মসজিদের অনুরূপ। অতীতে মসজিদে প্রার্থনাকারীদের অজু করার জন্য এসপ্ল্যানেড ট্যাঙ্ক নামে একটি বড় পুকুর খনন করা হয়েছিল। বর্তমানে এই পুকুরটির কোনো অস্তিত্ব নেই।

## তথ্যসূত্র

## আরও পড়ুন
* *কলকাতার মন্দির-মসজিদ: স্থাপত্য-অলংকরণ-রূপান্তর*, তারাপদ সাঁতরা, আনন্দ পাবলিশার্স প্রাঃ লিঃ, কলকাতা, ২০০২, পৃ. ৮৬-৮৭

## বহিঃসংযোগ

* 
* Satellite picture by Google Maps

বিষয়শ্রেণী:কলকাতার ভবন ও স্থাপনা
বিষয়শ্রেণী:কলকাতার মসজিদ
বিষয়শ্রেণী:কলকাতার দর্শনীয় স্থান
বিষয়শ্রেণী:পশ্চিমবঙ্গের মসজিদ
বিষয়শ্রেণী:মুঘল মসজিদ
বিষয়শ্রেণী:প্রধান মসজিদ
বিষয়শ্রেণী:ইন্দো-ইসলামি_মসজিদ
পশ্চিমবঙ্গ জাতীয় আইনবিজ্ঞান বিশ্ববিদ্যালয়

**পশ্চিমবঙ্গ জাতীয় আইনবিজ্ঞান বিশ্ববিদ্যালয় ** (ইংরেজি: West Bengal National University of Juridical Sciences, *ওয়েস্ট বেঙ্গল ন্যাশানাল ইউনিভার্সিটি অফ জুরিডিক্যাল সায়েন্সেস*; সংক্ষেপে *ডব্লিউবিএনইউজেএস* বা *এনইউজেএস*) কলকাতার একটি আইনবিজ্ঞান বিশ্ববিদ্যালয়। এটি কলকাতার উপনগরী বিধাননগরে অবস্থিত। এই বিশ্ববিদ্যালয়ে স্নাতক ও স্নাতকোত্তর স্তরে আইনবিজ্ঞানের পাঠ দেওয়া হয়। এই বিশ্ববিদ্যালয়টি অগ্রণী জাতীয় আইন শিক্ষাপ্রতিষ্ঠানগুলির অন্যতম। এখানে ভারতের বার কাউন্সিল প্রস্তাবিত ও প্রযুক্ত পাঁচ বছরের আইন ডিগ্রি মডেলে শিক্ষাদান করা হয়।

১৯৯৯ সালে ভারতের বার কাউন্সিল পশ্চিমবঙ্গ সরকারের সহযোগিতায় এই বিশ্ববিদ্যালয় প্রতিষ্ঠা করেন। লোকসভার প্রাক্তন অধ্যক্ষ সোমনাথ চট্টোপাধ্যায় এই বিশ্ববিদ্যালয়কে পশ্চিমবঙ্গের প্রাক্তন মুখ্যমন্ত্রী জ্যোতি বসুর "মস্তিষ্কপ্রসূত" বলে বর্ণনা করেছিলেন। উল্লেখ্য, জ্যোতি বসু স্বয়ং ছিলেন একজন মিডল টেম্পল ইন'স ব্যারিস্টার।

উচ্চমানের শিক্ষাপ্রতিষ্ঠান হিসেবে জাতীয় আইনবিজ্ঞান বিশ্ববিদ্যালয় বর্তমানে বিশেষ খ্যাতি অর্জন করেছে। *লেক্সিসনেক্সিস হ্যালবেরি ল মান্থলি* হায়দরাবাদের ন্যাশানাল অ্যাকাডেমি অফ লিগাল স্টাডিক অ্যান্ড রিসার্চ ইউনিভার্সিটি এবং বেঙ্গালুরুর ন্যাশানাল ল স্কুল অফ ইন্ডিয়া ইউনিভার্সিটির সঙ্গে এই বিশ্ববিদ্যালয়কে "টায়ার ওয়ান" আইন শিক্ষাপ্রতিষ্ঠানের স্বীকৃতি দিয়েছে। ২০০৯ সালে *[[আউটলুক (পত্রিকা)|আউটলুক]]* পত্রিকা এই বিশ্ববিদ্যালয়কে ভারতের দ্বিতীয় সর্বশ্রেষ্ঠ আইন শিক্ষাপ্রতিষ্ঠান বলে উল্লেখ করে। এর আগে ২০০৮ সালে *[[ওয়াল স্ট্রিট জার্নাল]]* ও *[[মিন্ট (সংবাদপত্র)|মিন্ট]]* ভারতের তৃতীয় সর্বশ্রেষ্ঠ আইন শিক্ষাপ্রতিষ্ঠান বলে উল্লেখ করেছিল। জনপ্রিয় গণমাধ্যমগুলি এই বিশ্ববিদ্যালয়কে "শ্রেষ্ঠ তিন জাতীয় আইন বিশ্ববিদ্যালয়ের অন্যতম" (*[[দ্য হিন্দু]]*), "দেশে আইন শিক্ষার ক্ষেত্রে সর্বাপেক্ষা সম্মানজনক প্রতিষ্ঠানগুলির অন্যতম" (*[[দ্য টেলিগ্রাফ (কলকাতা)|দ্য টেলিগ্রাফ]]*), এবং এই বিশ্ববিদ্যালয়ের ছাত্রছাত্রীদের কৃতিত্ব "তিন বছরের মধ্যে কলকাতাকে বিশ্বমানচিত্রে স্থান করে দেবে" (*[[দ্য টাইমস অফ ইন্ডিয়া]]*) বলে বর্ণনা করে থাকে।

## ইতিহাস
থাম্ব|বিশ্ববিদ্যালয়ের অভ্যন্তর

১৯৯৯ সালে বার কাউন্সিল অফ ইন্ডিয়া ও পশ্চিম বঙ্গ সরকারের যৌথ উদ্যোগে পশ্চিমবঙ্গ জাতীয় আইনবিজ্ঞান বিশ্ববিদ্যালয়ের সুচনা হয়।

## কৃতি ছাত্রছাত্রী

## See also

* ন্যাশনাল একাডেমি অফ লিগ্যাল স্টাডিজ অ্যান্ড রিসার্চ
* গুজরাট জাতীয় আইন বিশ্ববিদ্যালয়
## তথ্যসূত্র

## বহিঃসংযোগ
* Official website
* NUJS Law Review
* OUTLAWED: The Annual NUJS Fest - official website
* "The Law School Experience", The Hindu 
* "Quota at IIMs, IITs will not help disadvantaged: Narayanamurthy", The Hindu 
* "The Society for Global Democracy",
* "Leading law schools of India"

বিষয়শ্রেণী:১৯৯৯-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার বিশ্ববিদ্যালয়
বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান